Knattspyrnukonan Sveindís Jane Jónsdóttir hefur framlengt samning sinn við Þýskalandsmeistara Wolfsburg til ársins 2025. Hún segist spennt að halda áfram að þróast sem leikmaður hjá góðu liði.
Sveindís hefur verið í stóru hlutverki með liðið Wolfsburg sem varð Þýskalandsmeistari um helgina, skoraði bæði og lagði upp mark í þeim leik. Liðið fór alla leið í undanúrslit Meistaradeildar Evrópu þar sem Sveindís spilaði líka stóra rullu. Nú hefur hún gert nýjan samning við Wolfsburg sem gildir til ársins 2025 en hún kom til liðsins í janúar eftir að hafa verið á láni hjá Kristianstad í Svíþjóð.
Tindastóll jafnaði úrslitaeinvígið gegn Val í gærkvöld þegar annar leikurinn í úrslitum um Íslandsmeistaratitilinn í körfubolta karla fór fram. Fyrsti leikur liðanna síðastliðinn föstudag var hnífjafn og endaði með eins stigs sigri Valsmanna. Heimamenn frá Sauðárkróki byrjuðu leikinn í gær hins vegar að miklum krafti og 19 stigum munaði á liðunum í hálfleik. Valsmenn voru betur stemmdir í seinni hálfleik en 16 stigum munaði fyrir fjórða leikhluta og það reyndist of mikið að vinna upp. Tindastóll vann að endingu 91-75 og allt því jafnt í einvíginu, 1-1.
Sagði Finnur Freyr Stefánsson, þjálfari Vals , þar áður heyrðum við í Baldri Þór Ragnarssyni, þjálfara Tindastóls. Þriðji leikur liðanna í úrslitaeinvíginu fer fram á Hlíðarenda á fimmtudag.
Knattspyrnukonan Sveindís Jane Jónsdóttir hefur framlengt samning sinn við Þýskalandsmeistara Wolfsburg til ársins 2025